บสท.เร่ประมูลหุ้น‘เหมราชบีทีเอส’
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — บสท.โร่เปิดประมูลขายหุ้น “เหมราชบีทีเอสเอ็นพาร์คไทยไวร์โพรดัคท์” มูลค่าร่วม 70 ล้าน
รายงานข่าวจากบรรษัทบริหารสินทรัพย์ไทย (บสท.) เปิดเผยว่า บสท.ได้ประกาศขายทอดตลาดสินทรัพย์ที่เป็นหลักประกัน ประเภทหุ้นในตลาดหลักทรัพย์แห่งประเทศไทย 4 บริษัท ได้แก่ บริษัท เหมราชพัฒนาที่ดิน (HEMRAJ) ทรัพย์สินที่ยึดมาจากนายไสว หอรุ่งเรือง จำนวน 5 ล้านหุ้น บริษัท บีทีเอสกรุ๊ป โฮลดิ้ง (BTS) ซึ่งเป็นทรัพย์สินที่ยึดมาจากนายวิเชษฐ์ บัณฑุวงศ์ 8.08 ล้านหุ้น และบริษัท ไทยไวร์โพรดัคท์ (TWP) ของนายศิวะ งานทวี เศรษฐีภูเก็ต จำนวน 3.92 ล้านหุ้น บริษัท แนเชอรัล พาร์ค (NPARK) 4,115 หุ้น คิดเป็นมูลค่าหุ้นรวมกันประมาณ 70 ล้านบาท 
ทั้งนี้ บสท.จะเปิดขายทอดตลาดในวันที่ 7 มี.ค. 2554 ที่ทำการ บสท. อาคารบุญผ่อง ถนนพหลโยธิน
สำหรับราคาขั้นต่ำที่จะเปิดประมูลจะใช้ราคาเฉลี่ยของราคาหุ้นที่ปิดตลาดในช่วง 30 วันก่อนขายทอดตลาด เป็นเกณฑ์ในการกำหนดราคาขายทอดตลาด
ผู้เข้าประมูลซื้อทรัพย์สินรายการใดที่มีราคาเปิดขายทอดตลาดเกินกว่า 5 หมื่นบาท จะต้องวางเงินประกันการเข้าประมูลซื้อทรัพย์สินต่อหนึ่งรายการเป็นจำนวนเงินไม่น้อยกว่า 30% ของราคาที่เปิดขายทอดตลาด แต่ต้องไม่ต่ำกว่า 5 หมื่นบาท ส่วนหุ้นที่ราคาเปิดขายทอดตลาดต่ำกว่า 5 หมื่นบาท ให้วางเงินประกันการเข้าประมูลซื้อทรัพย์สินเต็มตามมูลค่าของราคาหุ้นที่จะประมูล
วันที่ 15 ก.พ. ราคาหุ้น BTS อยู่ที่หุ้นละ 0.72 บาท HEMRAJ ราคาหุ้นละ 1.66 บาท NPARK ราคาหุ้นละ 0.3 บาท TWP ราคาหุ้นละ 14.10 บาท